Foto: Anadolu Misrda 43 kishi umrbod ozodlikdan mahrum etildi (ushbu davlatda bu 25 yil ozodlikdan mahrum qilish jazosiga teng). Ular 2011 yilda bosh vazir ma’muriyati binosi yonida sodir bo‘lgan tartibsizliklar davomida ro‘y bergan zo‘ravonlik holatlariga aloqador ekani aytilmoqda. “Anadolu”ning Misr sud idoralaridagi manbalarga asosan ma’lumot berishicha, Qohira jinoiy sudi 43 nafar ayblanuvchini umrbod ozodlikdan mahrum etish jazosi va taxminan 1 million AQSh dollari miqdoridagi jarimaga tortgan. Bu ishda ayblanuvchi sifatida o‘tgan to‘qqiz nafar bolaga o‘n yil berilgan, bir qiz esa besh yilga qamaldi. 92 inson oqlangan.